
ΕΛΛΗΝΙΚΗ ΔΗΜΟΚΡΑΤΙΑ                                                                        Παπάγου           /    /2013

ΥΠΟΥΡΓΕΙΟ YΠΟΔΟΜΩΝ, ΜΕΤΑΦΟΡΩΝ ΚΑΙ ΔΙΚΤΥΩΝ                

ΓΕΝΙΚΗ ΔΙΕΥΘΥΝΣΗ ΟΔΙΚΗΣ ΑΣΦΑΛΕΙΑΣ                                                                                   ΔΙΕΥΘΥΝΣΗ ΟΔΙΚΗΣ ΚΥΚΛΟΦΟΡΙΑΣ

ΤΜΗΜΑ ΕΠΙΜΟΡΦΩΣΗΣ ΟΔΗΓΩΝ                                                Αριθ. Πρωτ. : Π 110/

        ΘΕΜΑ: Επανακαθορισμός διαδικασιών για την εφαρμογή των διατάξεων του π.δ/τος 74/2008 (ΦΕΚ 112/Α’), αναφορικά με τη χορήγηση Πιστοποιητικού Επαγγελματικής Ικανότητας (Π.Ε.Ι.) αρχικής επιμόρφωσης μεταφοράς επιβατών - εμπορευμάτων.

                                                         Ο ΥΦΥΠΟΥΡΓΟΣ 

                           ΥΠΟΔΟΜΩΝ, ΜΕΤΑΦΟΡΩΝ ΚΑΙ ΔΙΚΤΥΩΝ 

Έχοντας υπόψη: 

1.  Τις διατάξεις 

        α.  Του π.δ/τος 74/2008 (ΦΕΚ 112/Α’) «Προσαρμογή της ελληνικής νομοθεσίας προς την οδηγία 2003/59/ΕΚ του Ευρωπαϊκού Κοινοβουλίου και του Συμβουλίου, της 15ης Ιουλίου 2003, «σχετικά με την αρχική επιμόρφωση και την περιοδική κατάρτιση των οδηγών ορισμένων οδικών οχημάτων τα οποία χρησιμοποιούνται για τη μεταφορά εμπορευμάτων ή επιβατών, για την τροποποίηση του κανονισμού (ΕΟΚ) αριθμ. 3820/1985 του Συμβουλίου και της οδηγίας 91/439/ΕΟΚ του Συμβουλίου και για την κατάργηση της οδηγίας 76/914/ΕΟΚ του Συμβουλίου», όπως η οδηγία αυτή τροποποιήθηκε με τις οδηγίες 2004/66/ΕΚ του Συμβουλίου της 26ης Απριλίου 2004 και 2006/103/ΕΚ της 20ης Νοεμβρίου 2006» και ειδικότερα αυτές των άρθρων 6 (παρ. 13), 8,  10 (παρ. 1) και 14.

β.  Της παρ.2 του άρθρου 9 του ν.3897/2010 (Α΄ 208) «Σύσταση Εθνικού Συμβουλίου Οδικής Ασφάλειας και Γενικής Διεύθυνσης Οδικής Ασφάλειας, εποπτεία και βελτίωση του θεσμού του τεχνικού ελέγχου οχημάτων για την προαγωγή της Οδικής Ασφαλείας και την προστασία περιβάλλοντος, κύρωση Σύμβασης μεταξύ Ελληνικού Δημοσίου και Ο.Α.Σ.Θ. και άλλες διατάξεις» που τροποποιεί-συμπληρώνει το π.δ. 74/2008.

γ. Του άρθρου 3, του ν. 3919/2011 (Α΄ 32) «Αρχή της επαγγελματικής ελευθερίας, κατάργηση αδικαιολόγητων περιορισμών στην πρόσβαση και άσκηση επαγγελμάτων».

δ. Του άρθρου 90 του «Κώδικα Νομοθεσίας για την Κυβέρνηση και τα Κυβερνητικά όργανα», που κωδικοποιήθηκε με το άρθρο πρώτο του ΠΔ 63/05 «Κωδικοποίηση της Νομοθεσίας» (Α’ 98).

ε.   Του ν.2696/1999 (Α΄57) «Κύρωση του Κώδικα Οδικής Κυκλοφορίας», όπως ισχύει.

στ. Του π.δ.51/2012 (Α΄101) «Προσαρμογή της ελληνικής νομοθεσίας προς την Οδηγία 2006/126/ΕΚ του Ευρωπαϊκού Κοινοβουλίου και του Συμβουλίου της 20ης Δεκεμβρίου 2006, όπως τροποποιήθηκε με τις Οδηγίες 2008/65/ΕΚ της Επιτροπής της 27ης Ιουνίου 2008, 2009/113/ΕΚ της Επιτροπής της 25ης Αυγούστου 2009 και 2011/94/ΕΕ της Επιτροπής της 28ης Νοεμβρίου 2011».

ζ. Το ν.4155/2013 (Α΄120) «Εθνικό Σύστημα Ηλεκτρονικών Δημοσίων Συμβάσεων και άλλες διατάξεις».
η. Του π.δ. 85/2012 (Α΄ 141) «Ίδρυση και μετονομασία Υπουργείων, μεταφορά και κατάργηση υπηρεσιών», όπως έχει τροποποιηθεί με το π.δ. 118/2013 (Α΄ 152) .

θ. Του π.δ. 119/2013 (Α΄ 153) «Διορισμός Αντιπροέδρου της Κυβέρνησης, Υπουργών, Αναπληρωτών Υπουργών και Υφυπουργών».

ι. Της αριθμ. 329/03-07-2013 (Β΄ 1655) απόφασης του Πρωθυπουργού και του Υπουργού Υποδομών, Μεταφορών & Δικτύων «Καθορισμός αρμοδιοτήτων Υφυπουργού Υποδομών, Μεταφορών και Δικτύων Μιχαήλ Παπαδόπουλου».

κ. Του π.δ. 293/1999 (Α΄ 263) «Οργανισμός του Υπουργείου Μεταφορών και Επικοινωνιών», όπως ισχύει.

λ. Την υ.α. 50984/7947/22-11-2013 (Β’ 3056) «Άδεια οδήγησης, εκπαίδευση και εξέταση υποψηφίων οδηγών μοτοποδηλάτων, μοτοσικλετών και αυτοκινήτων.»

2. Την ανάγκη επανακαθορισμού, των όρων και των προϋποθέσεων εξέτασης των υποψήφιων οδηγών Οχημάτων Μεταφοράς Επιβατών και Εμπορευμάτων για την αρχική απόκτηση Πιστοποιητικού Επαγγελματικής Κατάρτισης (Π.Ε.Ι.), την εξέταση, τις υποχρεώσεις των εξεταστών,  και κάθε άλλη λεπτομέρεια, ώστε  να ανταποκρίνονται προς τις ισχύουσες διατάξεις του π.δ. 74/2008 (ΦΕΚ 112/Α’) και του π.δ.51/2012 (Α΄101). 

3. Την ανάγκη διενέργειας των θεωρητικών εξετάσεων με μηχανογραφικό σύστημα εξετάσεων 

υποψηφίων οδηγών για χορήγηση πιστοποιητικού επαγγελματικής ικανότητας αρχικής επιμόρφωσης (Μ.Σ.Θ.Ε.Π.Ε.Ι.).

4. Το γεγονός ότι από τις ρυθμίσεις της παρούσας δεν προκαλείται δαπάνη σε βάρος του Κρατικού 

Προϋπολογισμού.

Αποφασίζουμε:

Άρθρο 1

Υπόχρεοι

      1. Υποχρέωση απόκτησης Π.Ε.Ι. αρχικής επιμόρφωσης μεταφοράς επιβατών και εμπορευμάτων, έχουν οι οδηγοί οχημάτων των κατηγοριών:

            α. D1, D1Ε, D, DΕ, οι οποίοι απέκτησαν ή αποκτούν άδεια οδήγησης μιας τουλάχιστον από τις κατηγορίες αυτές από 10 Σεπτεμβρίου 2008 και μετά

            β. C1, C1Ε, C, CΕ, οι οποίοι απέκτησαν ή αποκτούν άδεια οδήγησης μιας τουλάχιστον από τις κατηγορίες αυτές από 10 Σεπτεμβρίου 2009 και μετά.

     2. α. Δεν έχουν υποχρέωση απόκτησης Π.Ε.Ι. αρχικής επιμόρφωσης μεταφοράς επιβατών, οι οδηγοί οι οποίοι απέκτησαν οποιαδήποτε από τις παραπάνω κατηγορίες, πριν από τις 10 Σεπτεμβρίου 2008, αλλά υποχρεούνται στην απόκτηση Π.Ε.Ι. μεταφοράς επιβατών μέσω περιοδικής κατάρτισης.
 β. Δεν έχουν υποχρέωση απόκτησης Π.Ε.Ι. μεταφοράς επιβατών (Υπό διαμόρφωση)
    3. α. Δεν έχουν υποχρέωση απόκτησης Π.Ε.Ι. αρχικής επιμόρφωσης μεταφοράς εμπορευμάτων, οι οδηγοί οι οποίοι απέκτησαν οποιαδήποτε από τις παραπάνω κατηγορίες, πριν από τις 10 Σεπτεμβρίου 2009, αλλά υποχρεούνται στην απόκτηση Π.Ε.Ι. μεταφοράς εμπορευμάτων μέσω περιοδικής κατάρτισης.

        β. Δεν έχουν υποχρέωση απόκτησης Π.Ε.Ι. μεταφοράς εμπορευμάτων (Υπό διαμόρφωση)
    4. Προκειμένου ο οδηγός να αποδείξει ότι είναι κάτοχος Π.Ε.Ι. απαιτείται να είναι καταχωρισμένος επάνω στην άδεια οδήγησης  ο κοινοτικός κωδικός «95» και δίπλα στις κατηγορίες D1 ή D1Ε ή D ή DΕ και C1 ή C1Ε ή C ή CΕ (σύμφωνα με τις διατάξεις του άρθρου 10 της οδηγίας 2003/59). 

Άρθρο 2

Προϋποθέσεις, δικαιολογητικά
       1. Ο ενδιαφερόμενος για την απόκτηση Π.Ε.Ι. αρχικής επιμόρφωσης μεταφοράς εμπορευμάτων ή επιβατών, πρέπει να υποβάλλει στην Υπηρεσία Μεταφορών & Επικοινωνιών Περιφερειακής Ενότητας (Υ.Μ.Ε.Π.Ε.) του τόπου κατοικίας του, τα εξής κατά περίπτωση δικαιολογητικά:

       1.1. Αν δεν είναι κάτοχος άδειας οδήγησης μιας τουλάχιστον των κατηγοριών C1, C1Ε, C, CΕ ή D1, D1Ε, D, DΕ κατά περίπτωση.

          α. Αίτηση – Υπεύθυνη δήλωση για χορήγηση  άδειας οδήγησης κατηγορίας C1 ή C ή D1 ή D, με Πιστοποιητικό Επαγγελματικής Ικανότητας (Π.Ε.Ι.), μαζί με όλα τα απαιτούμενα από τις σχετικές διατάξεις της παραγράφου 3 του άρθρου 2 της υ.α. 50984/7947/2013 (Β’ 3056) για την χορήγηση άδειας οδήγησης των παραπάνω κατηγοριών δικαιολογητικά.

          β. Αποδεικτικό κατάθεσης είκοσι (20) € για την καταβολή του προβλεπόμενου ποσού για κάθε προγραμματισμό θεωρητικής εξέτασης και πρακτικής εξέτασης σύμφωνα με το άρθρο 52 του ν.4155/2013 (Α΄120) όπως ισχύει.

Μετά την υποβολή των παραπάνω δικαιολογητικών [πλην των παραβόλων θ, ι, ια της παραγράφου 3 του άρθρου 2 της υ.α. 50984/7947/2013 (Β’ 3056) και (β) της παρούσας], η Διεύθυνση Μεταφορών και Επικοινωνιών εκδίδει Δελτίο Εκπαίδευσης και Εξέτασης (Δ.Ε.Ε.) σύμφωνα με το Υπόδειγμα 1 του Παραρτήματος Ι.

      1.2. Αν είναι κάτοχος ισχύουσας άδειας οδήγησης μιας τουλάχιστον των κατηγοριών C1, C1Ε, C, CΕ ή D1, D1Ε, D, DΕ κατά περίπτωση:

       α. Αίτηση – Υπεύθυνη δήλωση για χορήγηση Πιστοποιητικού Επαγγελματικής Ικανότητας (Π.Ε.Ι.) αρχικής επιμόρφωσης με την οποία δηλώνει:

      αα. Ότι έχει την κανονική του διαμονή στην Ελλάδα ή ότι έχει την ιδιότητα του σπουδαστή ή του μαθητή, επί έξι (6) μήνες τουλάχιστον, συνεχώς ή αθροιστικά, στην Ελλάδα, κατά το τελευταίο 12μηνο πριν από την ημέρα κατάθεσης της αίτησης και των δικαιολογητικών χορήγησης ή επέκτασης κατά περίπτωση,

      ββ. Τα πλήρη στοιχεία της διεύθυνσης κατοικίας του, η οποία πρέπει να βρίσκεται στην περιοχή της Διεύθυνσης Μεταφορών και Επικοινωνιών στην οποία υποβάλλεται η αίτηση,

       γγ. Τον Αριθμό Φορολογικού Μητρώου (ΑΦΜ),

       β. Φωτοαντίγραφο αστυνομικής ταυτότητας ή ισχύοντος ελληνικού διαβατηρίου ή ατομικού βιβλιαρίου υγείας. Εάν ο ενδιαφερόμενος έχει την ιθαγένεια άλλου κράτους – μέλους της Ε.Ε. υποβάλλει φωτοαντίγραφο ταυτότητας ή διαβατηρίου, ενώ για υπήκοο τρίτης χώρας απαιτείται φωτοαντίγραφο διαβατηρίου ή άλλου εγγράφου, βάσει του οποίου επιτρέπεται η είσοδός του στην χώρα μας ή εγγράφου που έχει εκδώσει αρμόδια ελληνική αρχή. Από τα έγγραφα αυτά πρέπει να προκύπτει η ταυτότητα του προσώπου και η ηλικία του.

       γ. Επικυρωμένο φωτοαντίγραφο οποιουδήποτε ισχύοντος δημόσιου εγγράφου βάσει των κείμενων διατάξεων, εφόσον ο ενδιαφερόμενος δεν είναι Έλληνας υπήκοος, που πιστοποιεί την κανονική διαμονή του στην Ελλάδα, όπως είναι η Άδεια Διαμονής, η Βεβαίωση Εγγραφής Πολίτη Ε.Ε., το έγγραφο Πιστοποίησης Μόνιμης Διαμονής Πολίτη κράτους μέλους της Ε.Ε., η Βεβαίωση κατάθεσης δικαιολογητικών χορήγησης ή ανανέωσης Άδειας Διαμονής Τύπου Α, το Ειδικό Δελτίο Ταυτότητας Ομογενούς. Το ως άνω έγγραφο πρέπει να έχει εκδοθεί 185 τουλάχιστον ημέρες, πριν από την ημέρα κατάθεσης της αίτησης στη Διεύθυνση Μεταφορών και Επικοινωνιών. Για τους υπηκόους των κρατών – μελών της Ε.Ε., το διάστημα των 185 ημερών περιορίζεται σε 95 ημέρες.

Αν ο ενδιαφερόμενος αλλοδαπός υπήκοος έχει την ιδιότητα του σπουδαστή ή του μαθητή επί έξι (6) τουλάχιστον μήνες στην Ελλάδα, συνεχώς ή αθροιστικά, κατά το τελευταίο 12μηνο, πριν από την ημέρα κατάθεσης της αίτησης και των δικαιολογητικών, τότε, αντί του παραπάνω δημοσίου εγγράφου, απαιτείται η κατάθεση της πρωτότυπης βεβαίωσης της σχολής ή του σχολείου, που  βεβαιώνει την επί έξι μήνες σπουδαστική ή μαθητική ιδιότητα.
       δ. Φωτοαντίγραφο της κατεχόμενης άδειας οδήγησης (ελληνικής ή κράτους-μέλους της Ε.Ε. ή της Νορβηγίας ή της Ισλανδίας ή του Λιχτενστάιν) ισχύουσας για μία τουλάχιστον των κατηγοριών C1, C1Ε, C, CΕ, D1, D1Ε, D, DΕ. 
      ε. Δύο (2) πρόσφατες έγχρωμες φωτογραφίες τύπου διαβατηρίου.

    στ. Αίτηση εκτύπωσης άδειας οδήγησης σύμφωνα με το υπόδειγμα στο Παράρτημα της κ.υ.α.18623/2372/2008(Β’1697), όπως ισχύει.

      ζ. Αποδεικτικό, του προβλεπόμενου ποσού για την εκτύπωση του εντύπου της άδειας οδήγησης που καταβάλλεται μετά την επιτυχή πρακτική δοκιμασία.

      η. Αποδεικτικό κατάθεσης είκοσι (20) € για την καταβολή του προβλεπόμενου ποσού για κάθε προγραμματισμό θεωρητικής εξέτασης και πρακτικής εξέτασης σύμφωνα με το άρθρο 52 του ν.4155/2013 (Α΄120) όπως ισχύει.

Μετά την υποβολή των (α έως στ) δικαιολογητικών, η Διεύθυνση Μεταφορών και Επικοινωνιών εκδίδει Δελτίο Εκπαίδευσης και Εξέτασης (Δ.Ε.Ε.) σύμφωνα με το Υπόδειγμα 2 του Παραρτήματος Ι.
      1.3. Αν είναι κάτοχος ισχύουσας άδειας οδήγησης μιας τουλάχιστον των κατηγοριών C1, C, ή D1, D και επιθυμεί την επέκταση σε C1E, CE ή D1E, DE αντίστοιχα και εντός των ανωτέρω κατηγοριών αντίστοιχα:
         α. Αίτηση – Υπεύθυνη δήλωση για επέκταση ισχύουσας άδειας οδήγησης από τις κατηγορίες C1, C, D1, D σε C1Ε, CE, D1E, DΕ αντίστοιχα με Πιστοποιητικό Επαγγελματικής Ικανότητας (Π.Ε.Ι.), μαζί με όλα τα απαιτούμενα από τις σχετικές διατάξεις της παραγράφου 2 του άρθρου 2 της υ.α. 50984/7947/22-11-2013 (Β’ 3056) για την χορήγηση άδειας οδήγησης των παραπάνω κατηγοριών δικαιολογητικά.

          β. Αποδεικτικό κατάθεσης είκοσι (20) € για την καταβολή του προβλεπόμενου ποσού για κάθε προγραμματισμό θεωρητικής εξέτασης και πρακτικής εξέτασης σύμφωνα με το άρθρο 52 του ν.4155/2013 (Α΄120) όπως ισχύει.

Μετά την υποβολή των παραπάνω δικαιολογητικών [πλην των παραβόλων η, θ, ι της παραγράφου 2 του άρθρου 2 της υ.α. 50984/7947/2013 (Β’ 3056) και (β) της παρούσας], η Διεύθυνση Μεταφορών και Επικοινωνιών εκδίδει Δελτίο Εκπαίδευσης και Εξέτασης (Δ.Ε.Ε.) σύμφωνα με το Υπόδειγμα 1 του Παραρτήματος Ι.
Άρθρο 3

Θεωρητική εξέταση για χορήγηση Π.Ε.Ι. αρχικής επιμόρφωσης
        1.
Ο προγραμματισμός της θεωρητικής εξέτασης για χορήγηση Π.Ε.Ι. γίνεται από τη Διεύθυνση Μεταφορών και Επικοινωνιών της οικείας Περιφέρειας, αφού προσκομισθεί το Δελτίο Εκπαίδευσης Εξέτασης (Δ.Ε.Ε.) ή το Δελτίο Εξέτασης (Δ.Ε.) κατά περίπτωση του υποψηφίου, από τον ίδιο ή από το νόμιμο εκπρόσωπό του και απoδειχθεί με κάθε πρόσφορο μέσο η καταβολή του προβλεπόμενου ποσού (20 ευρώ) για τη θεωρητική εξέταση. Το ποσό αυτό καταβάλλεται για κάθε προγραμματισμό θεωρητικής εξέτασης ανεξάρτητα από τη συμμετοχή του υποψηφίου οδηγού σε αυτή.

Σε περίπτωση που ο υποψήφιος οδηγός έχει αιτηθεί τη χορήγηση άδειας οδήγησης και Π.Ε.Ι. τότε καταβάλλεται το σχετικό παράβολο που προβλέπεται στην παράγραφο (η) του άρθρου 2 της υ.α. 50984/7947/2013 (Β’ 3056) και εφαρμόζονται οι διατάξεις πέραν του παρόντος άρθρου και αυτές του άρθρου 22 της υ.α. 50984/7947/2013 (Β’ 3056) όπου απαιτούνται.

Η θεωρητική εξέταση Π.Ε.Ι. μπορεί να πραγματοποιηθεί ανεξάρτητα από την θεωρητική εξέταση για τη χορήγηση άδειας οδήγησης.

         2. Η θεωρητική εξέταση υποψηφίου για χορήγηση Π.Ε.Ι. μεταφοράς εμπορευμάτων ή επιβατών διενεργείται, από την Υπηρεσία Μεταφορών και Επικοινωνιών Περιφερειακής Ενότητας (Υ.Μ.Ε.Π.Ε.) του τόπου κατοικίας του, ενώπιον επιτροπής της παρ. 5 του άρθρου 6 του π.δ. 74/2008 (ΦΕΚ 112/Α΄), όπως έχει τροποποιηθεί με την παράγραφο 2 του άρθρου 53 του ν.4155/13 (Α’ 120).
         3. Η θεωρητική εξέταση γίνεται σε αίθουσα, για το σύνολο των προγραμματισθέντων υποψηφίων. Με μέριμνα της επιτροπής, η οποία ελέγχει την ταυτότητα των υποψηφίων, εισέρχονται στην αίθουσα οι υποψήφιοι για χορήγηση Π.Ε.Ι. αρχικής επιμόρφωσης που έχουν προγραμματιστεί την συγκεκριμένη ημερομηνία. Υποψήφιος που δεν φέρει μαζί του τα αποδεικτικά στοιχεία ταυτοπροσωπίας (ταυτότητα ή διαβατήριο) και το αντίστοιχο Δελτίο Εξέτασης (Δ.Ε.Ε ή Δ.Ε.) αποκλείεται από τις εξετάσεις και δεν μπορεί να επαναπρογραμματιστεί πριν την παρέλευση δεκατεσσάρων (14) ημερών (συμπεριλαμβανομένης της ημέρας μη προσέλευσης), στην δε κατάσταση σημειώνεται ως μη προσελθών, όπως ομοίως και οι μη προσελθόντες.

4. Η θεωρητική εξέταση υποψηφίων οδηγών για χορήγηση πιστοποιητικού επαγγελματικής ικανότητας αρχικής επιμόρφωσης μέσω του Μηχανογραφικού Συστήματος Θεωρητικών Εξετάσεων Π.Ε.Ι. (Μ.Σ.Θ.Ε.Π.Ε.Ι.) διενεργείται ως εξής:
α. Το σύστημα δημιουργεί με τυχαία επιλογή, από τη βάση ερωτήσεων που περιέχονται σήμερα στα εγχειρίδια των Π.Ε.Ι. μεταφοράς εμπορευμάτων ή επιβατών αντίστοιχα, θέματα διακριτά για κάθε υποψήφιο. Η διαδικασία εξέτασης περιλαμβάνει δύο δοκιμασίες:

i) Ένα ερωτηματολόγιο με εξήντα (60) ερωτήσεις πολλαπλής επιλογής, για κάθε υποψήφιο ξεχωριστά, με τρεις (3) προτεινόμενες απαντήσεις εκ των οποίων μία (1) μόνο είναι ορθή. Η χρονική διάρκεια της εξέτασης αυτής είναι 150 λεπτά.

ii) Δύο (2) μελέτες περιπτώσεων (case studies), για κάθε υποψήφιο ξεχωριστά, που το σύστημα επιλέγει τυχαία από τη βάση των εγχειριδίων των Π.Ε.Ι. μεταφοράς εμπορευμάτων ή επιβατών αντίστοιχα, προκειμένου να επεξεργαστεί, αξιολογήσει και απαντήσει γραπτώς ο υποψήφιος. Η χρονική διάρκεια της εξέτασης αυτής είναι 90 λεπτά.

β. Η εξέταση του ερωτηματολογίου γίνεται ηλεκτρονικά [όπως πραγματοποιείται και για την θεωρητική εξέταση για χορήγηση της άδειας οδήγησης με το σύστημα Μηχανογραφικού Συστήματος Θεωρητικών Εξετάσεων Υποψηφίων Οδηγών (Μ.Σ.Θ.Ε.Υ.Ο.)]. Η εξέταση των μελετών περιπτώσεων γίνεται γραπτώς αφού το σύστημα έχει εκτυπώσει τυχαία θέματα. Το ερωτηματολόγιο και τα φύλλα μελετών περιπτώσεων συνδέονται μεταξύ τους ανά υποψήφιο μηχανογραφικά. Η βαθμολόγηση για το ερωτηματολόγιο γίνεται αυτόματα από το πρόγραμμα, ενώ των μελετών περιπτώσεων γίνεται από τα μέλη της επιτροπής.

γ. Η βαθμολογία των γραπτών προέρχεται κατά 60% από το ερωτηματολόγιο και κατά 40% από τις μελέτες περιπτώσεων. Κάθε σωστή ερώτηση του ερωτηματολογίου βαθμολογείται με μία (1) μονάδα και κάθε σωστή (πλήρης) ανάπτυξη μελέτης περίπτωσης βαθμολογείται με είκοσι (20) μονάδες. Η άριστη βαθμολογία είναι εξήντα (60) μονάδες για το ερωτηματολόγιο και σαράντα (40) μονάδες για τις μελέτες περιπτώσεων. Το σύνολο της άριστης βαθμολογίας και από τις δύο δοκιμασίες είναι εκατό (100) μονάδες.

δ. Επιτυχόντες θεωρούνται οι υποψήφιοι που έχουν απαντήσει σωστά τουλάχιστον σε 36 ερωτήσεις εκ του ερωτηματολογίου και έχουν συγκεντρώσει 24 βαθμούς από την ανάπτυξη μελέτης των δύο περιπτώσεων. Αυτό σημαίνει ότι έχουν συγκεντρώσει τουλάχιστον το 60% της άριστης βαθμολογίας ανά δοκιμασία. 

ε. Υποψήφιος που κατά την εξέταση καταλαμβάνεται να:

   - κάνει χρήση οποιωνδήποτε βιβλίων και σημειώσεων

   - συνεργάζεται ή συνομιλεί με άλλους εξεταζόμενους

   - κάνει οποιαδήποτε παρέμβαση στους ηλεκτρονικούς υπολογιστές

   - κάνει χρήση κινητών τηλεφώνων, ακουστικών ή οποιασδήποτε συσκευής επικοινωνίας

   - κάνει χρήση οποιασδήποτε άλλης ηλεκτρονικής συσκευής, όπως κομπιούτερ χειρός

   - απομακρύνεται από τη θέση εξέτασης για οποιοδήποτε λόγο, πριν την ολοκλήρωση της  

     θεωρητικής εξέτασης των δύο (2) τελευταίων υποψηφίων

         - πλοηγείται στο διαδίκτυο ή σε άλλα προγράμματα.

θεωρείται ότι απέτυχε και δεν έχει δικαίωμα επανεξέτασης ή εξέτασης για την απόκτηση άδειας οδήγησης της ίδιας κατηγορίας χωρίς Π.Ε.Ι. εντός ενός εξαμήνου. 

3. Θεωρητική εξέταση ατόμων με μαθησιακές δυσκολίες (δυσλεξία).

Η θεωρητική εξέταση των υποψηφίων οδηγών οι οποίοι παρουσιάζουν μαθησιακές δυσκολίες (δυσλεξία) πραγματοποιείται ως ακολούθως:

α. Υποβάλλουν στην αρμόδια Υπηρεσία μαζί με τα υπόλοιπα δικαιολογητικά που προβλέπονται και σχετική γνωμάτευση από δευτεροβάθμια υγειονομική επιτροπή.

β. Η θεωρητική εξέταση για αυτούς τους υποψηφίους διενεργείται προφορικά από την επιτροπή της παραγράφου 1 του παρόντος άρθρου με τη χρήση του Μ.Σ.Θ.Ε.Π.Ε.Ι.

γ. Ένα μέλος της επιτροπής εκφωνεί για κάθε έναν υποψήφιο κάθε μία από τις ερωτήσεις που το Μ.Σ.Θ.Ε.Π.Ε.Ι. επιλέγει και τις δυνατές απαντήσεις που μπορεί να επιλέξει ο υποψήφιος. Δίδεται η απάντηση από τον υποψήφιο μέχρι τη συμπλήρωση των 60 ερωτήσεων. 

δ. Στη συνέχεια ακολουθεί η δοκιμασία των 2 μελετών περιπτώσεων (case studies) που το σύστημα έχει επιλέξει. Ένα εκ των μελών της επιτροπής εκφωνεί κάθε μία από τις μελέτες περιπτώσεων και ο υποψήφιος απαντά προφορικά παρουσία και των δύο μελών της επιτροπής οι οποίοι βαθμολογούν τις απαντήσεις.

ε. Κατά τη διάρκεια της εξέτασης παρέχεται πρόχειρο στους υποψηφίους προκειμένου να κρατούν οποιεσδήποτε σημειώσεις θεωρούν οι ίδιοι απαραίτητες. Σημειώνεται πως το πρόχειρο δεν βαθμολογείται και δε λαμβάνεται υπόψη για τη βαθμολόγηση των υποψηφίων.

στ. Κατά τα λοιπά η εξέτασή τους (χρόνοι κάθε δοκιμασίας, ποσοστά επιτυχίας στην κάθε δοκιμασία κλπ), δεν διαφέρει από την εξέταση των υπολοίπων υποψηφίων που εξετάζονται γραπτά και προβλέπονται στις διατάξεις της παρούσας.

 6. Όσοι απορρίπτονται της θεωρητικής εξέτασης έχουν δικαίωμα επανεξέτασης αφού συμπληρωθούν επτά (7) τουλάχιστον ημερολογιακές ημέρες από την ημέρα απόρριψης (συμπεριλαμβανομένης της ημέρας απόρριψης).
7.  Μετά το πέρας της εξέτασης η επιτροπή εκδίδει κατάσταση εξετασθέντων και μη προσελθόντων (σύμφωνα με το Υπόδειγμα 3 του Παραρτήματος Ι), θέτοντας δίπλα από το ονοματεπώνυμο κάθε υποψηφίου την ένδειξη «ΑΠΕΡΡΙΦΘΗ» ή «ΕΠΕΤΥΧΕ» ή «ΔΕΝ ΠΡΟΣΗΛΘΕ» κατά περίπτωση. Η κατάσταση υπογράφεται από τα δύο μέλη της επιτροπής θέτοντας και το ονοματεπώνυμό τους ολογράφως. Η κατάσταση αυτή μαζί με τα φύλλα «αποτελεσμάτων εξέτασης υποψηφίου» που εκδίδει το μηχανογραφικό σύστημα», παραδίδονται στον προϊστάμενο του αρμοδίου τμήματος ή στον προϊστάμενο της Υ.Μ.Ε.Π.Ε., με υπογραφή παραλαβής, σε φωτοαντίγραφό της. Το φωτοαντίγραφο της κατάστασης κρατείται από ένα μέλος της επιτροπής (τον εκτελούντα χρέη προέδρου). 

               Μετά το τέλος της θεωρητικής εξέτασης, παραδίδονται στους υποψήφιους τα δελτία τους συμπληρωμένα και υπογεγραμμένα με το αποτέλεσμα της εξέτασης, προκειμένου το αρμόδιο τμήμα της Υ.Μ.Ε.Π.Ε. να προγραμματίσει τη θεωρητική επανεξέταση ή πρακτική εξέτασή τους, κατά περίπτωση.

Άρθρο 4

Πρακτική εξέταση

       1. Οι υποψήφιοι για χορήγηση Π.Ε.Ι. αρχικής επιμόρφωσης μεταφοράς εμπορευμάτων ή επιβατών οι οποίοι επιτυγχάνουν στη θεωρητική εξέταση του άρθρου 3 της απόφασης αυτής και της θεωρητικής εξέτασης του άρθρου 22 της υ.α. 50984/7947/2013 (Β’ 3056) όπου απαιτείται, υποχρεούνται να υποβληθούν σε πρακτική εξέταση. Ο προγραμματισμός της πρακτικής εξέτασης γίνεται από τη Διεύθυνση Μεταφορών και Επικοινωνιών της οικείας Περιφέρειας, αφού προσκομισθεί το Δελτίο Εκπαίδευσης Εξέτασης (Δ.Ε.Ε.) ή Δελτίο Εξέτασης (Δ.Ε.) κατά περίπτωση του υποψηφίου, από τον ίδιο ή από το νόμιμο εκπρόσωπο του και απoδειχθεί με κάθε πρόσφορο μέσο η καταβολή του προβλεπόμενου ποσού (20 ευρώ) για την πρακτική εξέταση. Το ποσό αυτό καταβάλλεται για κάθε προγραμματισμό πρακτικής εξέτασης ανεξάρτητα από τη συμμετοχή του υποψηφίου οδηγού σε αυτή.

Σε περίπτωση που ο υποψήφιος οδηγός έχει αιτηθεί τη χορήγηση άδειας οδήγησης μίας τουλάχιστον εκ των κατηγοριών C1, C1Ε, C, CΕ, D1, D1Ε, D, DΕ και Π.Ε.Ι. τότε καταβάλλεται και το σχετικό παράβολο που προβλέπεται στην παράγραφο (η) του άρθρου 2 της υ.α. 50984/7947/2013 (Β’ 3056) και εφαρμόζονται οι διατάξεις του άρθρου 24 της ανωτέρω απόφασης.

       2. Η πρακτική εξέταση αποτελείται από τις εξής δοκιμασίες:

i. Προφορικές ερωτήσεις για την απόκτηση άδειας οδήγησης κατηγορίας C1, C, C1E, CE, D1, D, D1E ή DE οι οποίες πραγματοποιούνται σύμφωνα με τις διατάξεις των παραρτημάτων ΙΙ και ΙΙΙ της υ.α. 50984/7947/2013 (Β’ 3056).

ii. Προφορικές ερωτήσεις για την απόκτηση Π.Ε.Ι. μεταφοράς εμπορευμάτων ή επιβατών ως προς τα σημεία – στόχους 1.4, 1.5, 1.6, 3.2, 3.3 και 3.5. Οι ερωτήσεις κατά την εξέταση θα καλύπτουν όλες τις παραπάνω αναφερόμενες κατά περίπτωση ενότητες (στόχους), από το Εγχειρίδιο (βιβλίο) Π.Ε.Ι. Επιβατών ή Π.Ε.Ι. Εμπορευμάτων αντίστοιχα, όπως αναφέρονται στο Παράρτημα ΙΙ της παρούσας. Η ελάχιστη διάρκεια της δοκιμασίας αυτής είναι 30 λεπτά.
Οι ερωτήσεις που θα υποβάλλονται στον υποψήφιο θα είναι τουλάχιστον 3 σε κάθε ενότητα (στόχο) όπως είναι διατυπωμένες στα εγχειρίδια Π.Ε.Ι. αρχικής επιμόρφωσης λεωφορείου και φορτηγού. Ο υποψήφιος κρίνεται επιτυχών στην ενότητα εφόσον απαντήσει σωστά τουλάχιστον σε 2 από τις 3 ερωτήσεις που θα υποβληθεί από τον εξεταστή. Σε αντίθετη περίπτωση σημειώνεται η ένδειξη «ΑΠ» και είναι λόγος απόρριψης σύμφωνα με τα διαλαμβανόμενα στην Ομάδα Α του Δελτίου Εκπαίδευσης και Εξέτασης ή του Δελτίου Εξέτασης, της δοκιμασίας προσόντων και συμπεριφοράς για την απόκτηση γενικά άδειας οδήγησης και Π.Ε.Ι.
iii. Δοκιμασία οδήγησης διάρκειας 90 λεπτών. Η δοκιμασία αυτή προορίζεται να αξιολογήσει την εις βάθος γνώση της ορθολογικής οδήγησης βάσει των κανόνων ασφαλείας. Η δοκιμασία αυτή διεξάγεται, κατά το δυνατόν, επί οδών εκτός κατοικημένων περιοχών, σε οδούς ταχείας κυκλοφορίας και σε αυτοκινητοδρόμους (ή παρόμοιες οδούς), καθώς και σε όλους τους τύπους των αστικών οδών. Οι οδοί αυτές πρέπει να παρουσιάζουν διάφορους τύπους δυσκολιών που ενδέχεται να συναντήσει ένας οδηγός. Είναι επιθυμητό η δοκιμασία αυτή να διεξάγεται κάτω από διαφορετικές συνθήκες πυκνότητας της κυκλοφορίας. Ο χρόνος οδήγησης σε οδό πρέπει να χρησιμοποιείται κατά βέλτιστο τρόπο ούτως ώστε να αξιολογείται ο υποψήφιος σε όλες τις ζώνες κυκλοφορίας που θα μπορούσε να συναντήσει.

       2.1 Οι υποψήφιοι για χορήγηση άδειας οδήγησης των κατηγοριών C1, C, D1, D με Π.Ε.Ι. αρχικής επιμόρφωσης φορτηγού ή λεωφορείου αντίστοιχα, κατά την πρακτική εξέταση, υποχρεούνται να επιτύχουν στις δοκιμασίες (i), (ii) και (iii). Στην περίπτωση αυτή, ο υποψήφιος υποχρεούται, πριν από την πρακτική του εξέταση να εκπαιδευτεί πρακτικά σαν υποψήφιος οδηγός, πραγματοποιώντας τον ελάχιστο αριθμό μαθημάτων, που προβλέπουν οι διατάξεις του άρθρου 20 της υ.α. 50984/7947/2013 (Β’ 3056), για την κατηγορία που επιθυμεί να αποκτήσει. Η πρακτική εκπαίδευση και εξέταση πραγματοποιείται με εκπαιδευτικό όχημα της κατηγορίας C ή D κατά περίπτωση, παρουσία εκπαιδευτή υποψηφίων οδηγών. Εφαρμόζονται οι διατάξεις του άρθρου 28 της υ.α. 50984/7947/2013 (Β’ 3056),  σχετικές με τους υποψήφιους οδηγούς καθώς και αυτές της απόκτησης Π.Ε.Ι. μεταφοράς επιβατών ή εμπορευμάτων όπως αυτές περιγράφονται στο Παράρτημα Ι, του π.δ. 74/2008. Ο υποψήφιος εξετάζεται σύμφωνα με τα αναγραφόμενα στο Δελτίο Εκπαίδευσης και Εξέτασης Υποψηφίου για Χορήγηση Πιστοποιητικού Επαγγελματικής Ικανότητας (Π.Ε.Ι.) Αρχικής Επιμόρφωσης (Υπόδειγμα 1).

      2.2 Οι υποψήφιοι για χορήγηση Π.Ε.Ι. αρχικής επιμόρφωσης φορτηγού ή λεωφορείου κατά την πρακτική εξέταση, κάτοχοι αδειών οδήγησης υποχρεούνται να επιτύχουν στις δοκιμασίες (ii) και (iii). Η πρακτική εξέταση μπορεί να γίνει και με Ι.Χ. ή Δ.Χ. όχημα σύμφωνα με τα οριζόμενα στο άρθρο 6 (παρ. 9) του π.δ/τος 74/2008 (ΦΕΚ 112/Α’). Συγκεκριμένα επιτρέπεται η πρακτική εξέταση και σε όχημα Ιδιωτικής Χρήσης, το οποίο κυκλοφορεί στο όνομα του ενδιαφερομένου ή στο όνομα της επιχείρησης στην οποία έχει προσληφθεί ο ενδιαφερόμενος ή σε όχημα Δημοσίας Χρήσης. Ο υποψήφιος εξετάζεται σύμφωνα με τα αναγραφόμενα στο Δελτίο Εξέτασης Υποψηφίου για Χορήγηση Πιστοποιητικού Επαγγελματικής Ικανότητας (Π.Ε.Ι.) Αρχικής Επιμόρφωσης (Υπόδειγμα 2). 

Ειδικότερα στο σημείο του Δελτίου Εξέτασης Α9 (Συσκευή του ταχογράφου), κατά την πρακτική εξέταση, ελέγχεται για την περίπτωση της συσκευής του αναλογικού ταχογράφου η ορθή συμπλήρωση πριν και μετά την εξέταση καθώς και η σωστή τοποθέτηση του φύλλου καταγραφής., ενώ στην περίπτωση ψηφιακού ταχογράφου ελέγχεται η τοποθέτηση της κάρτας οδηγού μετά το πέρας της εξέτασης ελέγχεται η συμπλήρωση του εκτυπώματος με το ονοματεπώνυμο του οδηγού και του αριθμού πρωτοκόλλου του Δ.Ε. 

       2.3 Οι υποψήφιοι για επέκταση της άδειας οδήγησης των κατηγοριών C1, C, D1, D σε C1E, CE, D1E, DE αντίστοιχα και εντός των ανωτέρω κατηγοριών με Π.Ε.Ι. αρχικής επιμόρφωσης φορτηγού ή λεωφορείου, κατά την πρακτική εξέταση, υποχρεούνται να επιτύχουν στις δοκιμασίες (i) , (ii) και (iii). Στην περίπτωση αυτή, ο υποψήφιος υποχρεούται, πριν από την πρακτική του εξέταση να εκπαιδευτεί πρακτικά σαν υποψήφιος οδηγός, πραγματοποιώντας τον ελάχιστο αριθμό μαθημάτων, που προβλέπουν οι διατάξεις του άρθρου 20 της υ.α. 50984/7947/2013 (Β’ 3056), για την επαγγελματική κατηγορία που επιθυμεί να αποκτήσει. Η πρακτική εκπαίδευση και εξέταση πραγματοποιείται με εκπαιδευτικό όχημα της κατηγορίας CE ή DE κατά περίπτωση, παρουσία εκπαιδευτή υποψηφίων οδηγών. Εφαρμόζονται οι διατάξεις του άρθρου 28 της υ.α. 50984/7947/2013 (Β’ 3056),  σχετικές με τους υποψήφιους οδηγούς καθώς και αυτές της απόκτησης Π.Ε.Ι. μεταφοράς επιβατών ή εμπορευμάτων όπως αυτές περιγράφονται στο Παράρτημα Ι, του π.δ. 74/2008. Ο υποψήφιος εξετάζεται σύμφωνα με τα αναγραφόμενα στο Δελτίο Εκπαίδευσης και Εξέτασης Υποψηφίου για Χορήγηση Πιστοποιητικού Επαγγελματικής Ικανότητας (Π.Ε.Ι.) Αρχικής Επιμόρφωσης (Υπόδειγμα 1).

      3. Ο υποψήφιος για χορήγηση Π.Ε.Ι αρχικής επιμόρφωσης υποχρεούται να υποβληθεί σε πρακτική εξέταση για Π.Ε.Ι. μεταφοράς εμπορευμάτων ή επιβατών, σε μια από τις κατηγορίες άδειας οδήγησης που κατέχει. Κάτοχοι άδειας οδήγησης C1, C, D1, D κατηγορίας και Π.Ε.Ι. μεταφοράς εμπορευμάτων ή επιβατών αντίστοιχα δεν υποχρεούνται να υποβληθούν σε εξετάσεις για χορήγηση Π.Ε.Ι. μεταφοράς εμπορευμάτων ή επιβατών, στην περίπτωση που θα ζητήσουν επέκταση της άδειας οδήγησης στην κατηγορία C1Ε, CE, D1E, DE.

      4. Για την επιτροπή εξετάσεων και τις λοιπές διαδικασίες, που αφορούν την πρακτική εξέταση ισχύουν οι διατάξεις του άρθρου 21 της υ.α. 50984/7947/2013 (Β’ 3056).

      5. Για τα λοιπά σημεία ελέγχου των Δ.Ε.Ε. / Δ.Ε. (Υποδείγματα 1 και 2) και συγκεκριμένα τις ομάδες Β και Γ αυτών, κατά την πρακτική  εξέταση του υποψηφίου οδηγού, εξακολουθούν να ισχύουν τα διαλαμβανόμενα στις διατάξεις του άρθρου 28 της υ.α. 50984/7947/2013 (Β’ 3056), για κάθε κατηγορία οδήγησης.

      6.Τα αποτελέσματα των εξετάσεων της πρακτικής δοκιμασίας καταχωρούνται στο πρακτικό δοκιμασίας προσόντων και συμπεριφοράς του Υποδείγματος ΙΙΙ της υ.α. 50984/7947/2013 (Β’ 3056).

      7. Όσοι απορριφθούν ή δεν προσέλθουν στην πρακτική εξέταση έχουν το δικαίωμα επανεξέτασης σύμφωνα με όσα ορίζονται στις διατάξεις του άρθρου 24 της υ.α. 50984/7947/2013 (Β’ 3056), για την επανεξέταση υποψηφίων οδηγών. 

Άρθρο  5

Χορήγηση Π.Ε.Ι. αρχικής επιμόρφωσης μεταφοράς εμπορευμάτων ή επιβατών

         Από την ημερομηνία της επιτυχούς πρακτικής εξέτασης του ενδιαφερομένου, αυτός θεωρείται κάτοχος Π.Ε.Ι. αρχικής επιμόρφωσης μεταφοράς εμπορευμάτων ή επιβατών, κατά περίπτωση, το οποίο έχει πενταετή ισχύ.

         Η κατοχή Π.Ε.Ι. αρχικής επιμόρφωσης αποδεικνύεται, αποκλειστικά και μόνο, με την καταχώρηση του κοινοτικού κωδικού «95» επάνω στην άδεια οδήγησης. Η καταχώρηση του αριθμού αυτού, επάνω στην άδεια οδήγησης, η οποία πρέπει να είναι σε ισχύ, γίνεται ακολουθώντας την διαδικασία εκτύπωσης  σύμφωνα με το άρθρο 17 της υ.α. 50984/7947/2013 (Β’ 3056), με την συμπλήρωση δίπλα στη στήλη 12 της κατηγορίας, του κωδικού αριθμού «95» και της ημερομηνία λήξης ισχύος του Π.Ε.Ι.

         Η λήξη ισχύος του Π.Ε.Ι. είναι ανεξάρτητη με τη λήξη ισχύος της άδειας οδήγησης και για το λόγο αυτό, η αναγραφή του κωδικού 95, πρέπει να μεταφέρεται στο νέο έντυπο της άδειας οδήγησης, σε περίπτωση ανανέωσής της. 

Άρθρο 6

Μεταφορά φακέλου

         Αν υποψήφιος, για χορήγηση Π.Ε.Ι. αρχικής επιμόρφωσης ή για χορήγηση άδειας οδήγησης και Π.Ε.Ι. ταυτόχρονα, αλλάξει κατοικία, αρμοδιότητας άλλης Υ.Μ.Ε.Π.Ε., από αυτή στην οποία υποβλήθηκε η αρχική αίτηση, επιτρέπεται η μεταφορά του σχετικού φακέλου στη νέα Υπηρεσία και η συνέχιση της διαδικασίας, στη νέα αυτή Υ.Μ.Ε.Π.Ε. Η μεταφορά πραγματοποιείται με Αίτηση-Υπεύθυνη σύμφωνα με τα όσα ορίζονται στην παράγραφο 5 του άρθρου 2 της υ.α. 50984/7947/2013 (Β’ 3056). 

Άρθρο 7

Δελτίο Εκπαίδευσης και Εξέτασης Υποψηφίου Οδηγού και Υποψηφίου για Χορήγηση Πιστοποιητικού Επαγγελματικής Ικανότητας (Π.Ε.Ι.) Αρχικής Επιμόρφωσης ή

Δελτίο Εξέτασης Υποψηφίου για Χορήγηση Πιστοποιητικού Επαγγελματικής Ικανότητας (Π.Ε.Ι.) Αρχικής Επιμόρφωσης

       1. Η εξέταση υποψηφίου οδηγού και ταυτόχρονα υποψηφίου για χορήγηση Π.Ε.Ι., διενεργείται με το Δελτίο Εκπαίδευσης και Εξέτασης Υποψηφίου Οδηγού και Υποψηφίου για Χορήγηση Πιστοποιητικού Επαγγελματικής Ικανότητας (Π.Ε.Ι.) Αρχικής Επιμόρφωσης (Υπόδειγμα 1 του Παραρτήματος Ι).  

        2. Η εξέταση υποψηφίου για χορήγηση μόνο Π.Ε.Ι. αρχικής επιμόρφωσης διενεργείται με το Δελτίο Εξέτασης Υποψηφίου για Χορήγηση Πιστοποιητικού Επαγγελματικής Ικανότητας (Π.Ε.Ι.) Αρχικής Επιμόρφωσης (Υπόδειγμα 2 του Παραρτήματος Ι).  

        Οι διαστάσεις, το χρώμα και το βάρος του χαρτιού των παραπάνω δελτίων είναι ίδια, με αυτά που προβλέπονται από τις κανονιστικές διατάξεις για το Δ.Ε.Ε. υποψηφίου οδηγού. Τα παραπάνω δελτία ισχύουν για τρία (3) χρόνια από την ημερομηνία έκδοσής τους, η οποία είναι αυτή της κατάθεσης της σχετικής Αίτησης-Υπεύθυνης δήλωσης.

       3. Στον προγραμματισμό για θεωρητική εξέταση του υποψηφίου για χορήγηση Π.Ε.Ι. θα αναγράφεται στην αντίστοιχη στήλη «ΗΜΕΡΟΜΗΝΙΑ ΕΞΕΤΑΣΗΣ» του Τμήματος ΙΙ του Δελτίου Εκπαίδευσης - Εξέτασης η ένδειξη «θεωρητικά Π.Ε.Ι.».  

       4. Αν ο υποψήφιος, εντός του χρόνου ισχύος του δελτίου, δεν περατώσει με επιτυχία το σύνολο των απαιτουμένων εξετάσεων, υποχρεούται να επαναλάβει το σύνολο των εξετάσεων αυτών, αφού εκδοθεί νέο δελτίο, κατά περίπτωση.

      5. Για την έκδοση του νέου δελτίου, ο ενδιαφερόμενος υποχρεούται να επανυποβάλλει το σύνολο των προβλεπομένων, στο άρθρο 2, της απόφασης αυτής, δικαιολογητικών, εκτός  των παγίων τελών χαρτοσήμου, των εισφορών υπέρ τρίτων και του ποσού το οποίο απαιτείται για την εκτύπωση του εντύπου της άδειας οδήγησης, τα οποία υποβάλει κατά την παραλαβή της άδειας οδήγησης. 

      6. Για τον προγραμματισμό θεωρητικών και πρακτικών εξετάσεων η συμπλήρωση των Δ.Ε.Ε και Δ.Ε. γίνεται από την αρμόδια Υ.Μ.Ε.Π.Ε. σύμφωνα με τις διατάξεις του άρθρου 26 της υ.α. 50984/7947/2013 (Β’ 3056).

Άρθρο 8

Παραρτήματα

        Προσαρτώνται και αποτελούν αναπόσπαστα τμήματα της απόφασης αυτής τα συνημμένα Παραρτήματα Ι και ΙΙ, τα οποία περιλαμβάνουν:

      Παράρτημα Ι:

           α.  Υπόδειγμα 1 [Δελτίο Εκπαίδευσης και Εξέτασης Υποψηφίου Οδηγού και Υποψηφίου για Χορήγηση Πιστοποιητικού Επαγγελματικής Ικανότητας (Π.Ε.Ι.) Αρχικής Επιμόρφωσης].        

           β. Υπόδειγμα 2 [Δελτίο Εξέτασης Υποψηφίου για Χορήγηση Πιστοποιητικού Επαγγελματικής Ικανότητας (Π.Ε.Ι.) Αρχικής Επιμόρφωσης].

           γ. Υπόδειγμα 3 [Πρακτικό – κατάσταση θεωρητικών  εξετάσεων  υποψηφίων για χορήγηση πιστοποιητικού επαγγελματικής ικανότητας (Π.Ε.Ι.) αρχικής επιμόρφωσης].

      Παράρτημα ΙΙ:

                Προφορικές ερωτήσεις πρακτικής εξέτασης για Π.Ε.Ι.

Άρθρο 9
Καταργούμενες διατάξεις

Από την έναρξη ισχύος της παρούσας, καταργούνται οι υ.α. 49522/6046/10-09-2009 (Β’ 2024) και υ.α. 72048/9666/08/26-1-2009 (Β’ 216), όπως ισχύουν.

Άρθρο 10

Ισχύς

Η ισχύς της παρούσας απόφασης αρχίζει από τη δημοσίευσή της στην Εφημερίδα της Κυβερνήσεως.

Η απόφαση αυτή να δημοσιευθεί στην Εφημερίδα της Κυβερνήσεως.

ΠΑΡΑΡΤΗΜΑ Ι

	ΜΝΗΜΟΝΙΟ ΔΟΚΙΜΑΣΙΩΝ ΠΡΟΣΟΝΤΩΝ ΚΑΙ ΣΥΜΠΕΡΙΦΟΡΑΣ ΟΔΗΓΟΥ ΓΙΑ Π.Ε.Ι.

	ΗΜΕΡΟΜΗΝΙΑ ΕΞΕΤΑΣΗΣ
	 
	 
	 
	 

	 
	ΩΡΑ ΕΝΑΡΞΗΣ ΠΟΡΕΙΑΣ
	 
	 
	 
	 

	Α
	ΟΜΑΔΑ Α - ΠΡΟΕΤΟΙΜΑΣΙΑ ΟΧΗΜΑΤΟΣ, ΕΙΔΙΚΕΣ ΔΟΚΙΜΑΣΙΕΣ
	ΣΗΜΕΙΩΣΗ  ΣΦΑΛΜΑΤΩΝ

	1
	Τήρηση κανόνων ασφαλείας στη φόρτωση (σημείο 1.4 για C1, C, C1E, CE)
	 
	 
	 
	 

	2
	Ασφάλεια και άνεση επιβατών (σημείο 1.5 για D1, D, D1E, DE)
	
	
	
	

	3
	Τήρηση κανόνων ασφαλείας στη φόρτωση (σημείο 1.6 για D1, D, D1E, DE)
	
	
	
	

	4
	Πρόληψη εγκληματικότητας (σημείο 3.2)
	
	
	
	

	5
	Πρόληψη φυσικών κινδύνων (σημείο 3.3)
	
	
	
	

	6
	Εκτίμηση καταστάσεων έκτακτης ανάγκης (σημείο 3.5)
	
	
	
	

	7
	Έλεγχος οχήματος πριν ξεκινήσει
	
	
	
	

	8
	Υποβοηθητικοί μηχανισμοί πέδησης και διεύθυνσης
	 
	 
	 
	 

	9
	Συσκευή του ταχογράφου
	 
	 
	 
	 

	Β
	ΟΜΑΔΑ Β – ΠΟΡΕΙΑ, ΣΟΒΑΡΑ ΣΦΑΛΜΑΤΑ
	 
	 
	 
	 

	1
	Παραβίαση σηματοδότη, οριζόντιας και κατακόρυφης σήμανσης και μη συμμόρφωση σε σήμα τροχονόμου
	 
	 
	 
	 

	2
	Είσοδος στο αντίθετο ρεύμα κυκλοφορίας
	 
	 
	 
	 

	3
	Ανέβασμα σε πεζοδρόμιο ή διαχωριστική νησίδα ή κίνηση σε διακεκριμένο τμήμα του δρόμου όπου απαγορεύεται η χρήση του από τα οχήματα
	 
	 
	 
	 

	4
	Πρόκληση ατυχήματος
	 
	 
	 
	 

	5
	Παραβίαση της προτεραιότητας
	 
	 
	 
	 

	Γ
	ΟΜΑΔΑ Γ – ΠΟΡΕΙΑ, ΑΠΛΑ ΣΦΑΛΜΑΤΑ
	 
	 
	 
	 

	1
	Εκκίνηση από θέση στάσης ή στάθμευσης
	 
	 
	 
	 

	2
	Τρόπος αλλαγής λωρίδας κυκλοφορίας
	 
	 
	 
	 

	3
	Χρήση δεικτών αλλαγής κατεύθυνσης και φώτων έκτακτης ανάγκης
	 
	 
	 
	 

	4
	Κίνηση οχήματος και σωστή συμπεριφορά οδηγού ανάλογα με τις υπάρχουσες συνθήκες
	 
	 
	 
	 

	5
	Σωστή θέση στο οδόστρωμα
	 
	 
	 
	 

	6
	Τήρηση σωστών αποστάσεων από τα άλλα οχήματα
	 
	 
	 
	 

	7
	Προσπέρασμα εμποδίου ή προπορευόμενου οχήματος
	 
	 
	 
	 

	8
	Κίνηση σε ισόπεδο κυκλικό κόμβο (πλατεία)
	 
	 
	 
	 

	9
	Σωστή αλλαγή ταχυτήτων ανάλογα με τις υπάρχουσες συνθήκες
	 
	 
	 
	 

	10
	Σβήσιμο κινητήρα
	
	
	
	

	11
	Πέδηση και ακινητοποίηση
	 
	 
	 
	 

	12
	Τήρηση των διατάξεων του Κ.Ο.Κ.
	 
	 
	 
	 

	13
	Οικονομική - Οικολογική οδήγηση
	 
	 
	 
	 

	14
	Προσαρμογή της τροχιάς του οχήματος στις στροφές
	 
	 
	 
	 

	Δ
	ΑΠΟΤΕΛΕΣΜΑ  ΕΞΕΤΑΣΗΣ
	 
	 
	 
	 

	Ε
	ΩΡΑ  ΛΗΞΗΣ  ΕΞΕΤΑΣΗΣ
	 
	 
	 
	 

	ΠΡΩΤΟΣ  ΕΞΕΤΑΣΤΗΣ                                                                             Υπογραφή
	 
	 
	 
	 

	
	
	
	
	

	Ονοματεπώνυμο                                                
	
	
	
	

	ΔΕΥΤΕΡΟΣ  ΕΞΕΤΑΣΤΗΣ                                                                         Υπογραφή
	 
	 
	 
	 

	
	
	
	
	

	Ονοματεπώνυμο                                                
	
	
	
	


ΥΠΟΔΕΙΓΜΑ 3

	ΠΡΑΚΤΙΚΟ (ΚΑΤΑΣΤΑΣΗ) ΘΕΩΡΗΤΙΚΩΝ  ΕΞΕΤΑΣΕΩΝ  ΥΠΟΨΗΦΙΩΝ ΓΙΑ ΧΟΡΗΓΗΣΗ ΠΙΣΤΟΠΟΙΗΤΙΚΟΥ ΕΠΑΓΓΕΛΜΑΤΙΚΗΣ ΙΚΑΝΟΤΗΤΑΣ (Π.Ε.Ι.) ΑΡΧΙΚΗΣ ΕΠΙΜΟΡΦΩΣΗΣ

	ΥΠΗΡΕΣΙΑ  ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

ΠΕΡΙΦΕΡΕΙΑΚΗΣ ΕΝΟΤΗΤΑΣ:

  

	  ΦΑΣΗ  ΕΞΕΤΑΣΕΩΝ  : Θεωρητική εξέταση  Π.Ε.Ι. μεταφοράς επιβατών και εμπορευμάτων.

                                       --------------------------------------------------------------------------------

Ονοματεπώνυμο   (α)  ..........................................           (β)  ......................................

Υπογραφή                  ...........................................                 ....................................... 

                                                         ................................. 20..........

ΠΑΡΑΡΤΗΜΑ ΙΙ
Προφορικές ερωτήσεις πρακτικής εξέτασης για Π.Ε.Ι.

Για άδειες οδήγησης C, E, C1, C1E 

Στόχος  1.4.:

Ικανότητα να εξασφαλίζεται η φόρτωση με τήρηση των κανόνων ασφαλείας και της ορθής χρήσης του οχήματος.

Δυνάμεις που ασκούνται στα εν κινήσει οχήματα, χρήση των σχέσεων μετάδοσης του κιβωτίου συναρτήσει του φορτίου του οχήματος και των χαρακτηριστικών της οδού, υπολογισμός του ωφέλιμου φορτίου οχήματος ή συνόλου, υπολογισμός του ωφέλιμου όγκου, κατανομή του φορτίου, συνέπειες της υπερφόρτωσης επί του άξονα, ευστάθεια του οχήματος και κέντρο βάρους, τύποι συσκευασίας και υποστηρίγματα φορτίου.

Κύριες κατηγορίες εμπορευμάτων που απαιτούν πρόσδεση, τεχνικές σφήνωσης και πρόσδεση, χρήση ιμάντων πρόσδεσης, έλεγχος των διατάξεων πρόσδεσης, χρήση των μέσων μετακίνησης φορτίων, τοποθέτηση και αφαίρεση καλυμμάτων του φορτίου.

Για άδειες οδήγησης D, DE, D1, D1E 

Στόχος  1.5.:

Εξασφάλιση της ασφάλειας και άνεσης των επιβατών.

Συνυπολογισμός των διαμήκων και πλάγιων μετατοπίσεων, κατανομή της χρήσης της οδού, θέση στο οδόστρωμα, απαλότητα της πέδησης, κινήσεις των προβόλων, χρήση ειδικών έργων υποδομής (δημόσιοι χώροι, οδοί περιορισμένης χρήσης), διαχείριση από την οπτική γωνία του οδηγού των αντικρουόμενων στοιχείων της ασφαλούς οδήγησης και των άλλων λειτουργιών, συνεργασία με τους επιβάτες, ιδιαιτερότητες της μεταφοράς ορισμένων ομάδων επιβατών (άτομα μειωμένης κινητικότητας, παιδιά).

Στόχος  1.6.:

Ικανότητα να εξασφαλίζεται η φόρτωση με τήρηση των κανόνων 

ασφαλείας και της ορθής χρήσης του οχήματος.

Δυνάμεις που ασκούνται στα εν κινήσει οχήματα, χρήση των σχέσεων μετάδοσης του κιβωτίου συναρτήσει του φορτίου του οχήματος και των χαρακτηριστικών της οδού, υπολογισμός του ωφέλιμου φορτίου ενός οχήματος ή ενός συνόλου, υπολογισμός του ωφέλιμου όγκου, κατανομή του φορτίου, συνέπειες της υπερφόρτωσης επί του άξονα, ευστάθεια του οχήματος και κέντρο βάρους.

Για όλες τις άδειες οδήγησης     C, CE, C1, C1E   /   D, DE, D1, D1E
Στόχος 3.2.:

Ικανότητα πρόληψης της εγκληματικότητας και της διακίνησης λαθρομεταναστών.

Γενική ενημέρωση, συνέπειες για τους οδηγούς, προληπτικά μέτρα, κατάλογος σημείων επαλήθευσης, νομοθεσία σχετική με την ευθύνη των μεταφορέων.

Στόχος 3.3. :

Ικανότητα πρόληψης των φυσικών κινδύνων.

Εργονομικές αρχές: επικίνδυνες κινήσεις και σωματικές στάσεις, φυσική κατάσταση, ασκήσεις χειρισμού, μέσα ατομικής προστασίας 

Στόχος 3.5.:

Ικανότητα εκτίμησης καταστάσεων έκτακτης ανάγκης.

Συμπεριφορά σε κατάσταση έκτακτης ανάγκης: αξιολόγηση της κατάστασης, αποτροπή του δευτερεύοντος ατυχήματος, ειδοποίηση των υπηρεσιών άμεσης βοήθειας, περίθαλψη των τραυματιών και παροχή πρώτων βοηθειών, αντίδραση σε περίπτωση πυρκαϊάς, απομάκρυνση των επιβαινόντων του φορτηγού/των επιβατών του λεωφορείου, διασφάλιση της ασφάλειας όλων των επιβατών, αντιδράσεις σε περιπτώσεις επιθέσεων, βασικές αρχές της σύνταξης της φιλικής δήλωσης τροχαίου ατυχήματος

Υποψήφιοι Οδηγοί για κατηγορία οδήγησης  C ή CΕ και Π.Ε.Ι.

Εγχειρίδιο Π.Ε.Ι. Εμπορευμάτων

· Τήρηση κανόνων ασφαλείας στη φόρτωση (σημείο 1.4)

Σελίδες του Βιβλίου: 44-56  κεφ. 2.4 , 60-74  κεφ. 2.6 

Ερωτήσεις του Βιβλίου: Β96-Β156 , Β170-Β196

· Πρόληψη εγκληματικότητας (σημείο 3.2)

Σελίδες του Βιβλίου: 179-184  κεφ. 4.1

Ερωτήσεις του Βιβλίου: Δ1-Δ15

· Πρόληψη φυσικών κινδύνων (σημείο 3.3) 

Σελίδες του Βιβλίου: 184-191   κεφ. 4.2

Ερωτήσεις του Βιβλίου: Δ16-Δ33

· Εκτίμηση καταστάσεων έκτακτης ανάγκης (σημείο 3.5)

Σελίδες του Βιβλίου: 217-230    κεφ. 5.1, 5.2, 5.3, 5.4

Ερωτήσεις του Βιβλίου: Ε1-Ε44

   Για τα ανωτέρω αλλά και για τα λοιπά σημεία ελέγχου του μνημονίου κατά την πρακτική  εξέταση του υποψηφίου οδηγού, εξακολουθούν να ισχύουν τα διαλαμβανόμενα στις σχετικές αντίστοιχες διατάξεις για κάθε κατηγορία οδήγησης

Υποψήφιοι Οδηγοί για κατηγορία οδήγησης D ή DΕ και Π.Ε.Ι.

Εγχειρίδιο Π.Ε.Ι. Επιβατών

· Ασφάλεια και άνεση επιβατών (σημείο 1.5) 

Σελίδες του Βιβλίου: 66-79 , κεφάλαιο 2.6

Ερωτήσεις του Βιβλίου: 1-5, 148-154, 157-158, 174-216  (ενότητα 2)

· Τήρηση κανόνων ασφαλείας στη φόρτωση (σημείο 1.6)

Σελίδες του Βιβλίου: 50-61 ,  κεφάλαιο 2.4

Ερωτήσεις του Βιβλίου: 96-147,156 (ενότητα 2)

· Πρόληψη εγκληματικότητας (σημείο 3.2)

Σελίδες του Βιβλίου: 167-172 ,  κεφάλαιο 4.1

Ερωτήσεις του Βιβλίου: 1-16  (ενότητα 4)

· Πρόληψη φυσικών κινδύνων (σημείο 3.3) 

Σελίδες του Βιβλίου: 172-176 ,  κεφάλαιο 4.2

Ερωτήσεις του Βιβλίου: 17-29  (ενότητα 4)

· Εκτίμηση καταστάσεων έκτακτης ανάγκης (σημείο 3.5)

Σελίδες του Βιβλίου: 191-199 ,  κεφάλαιο 5.1

Ερωτήσεις του Βιβλίου: 1-38   (ενότητα 5)

